recursal/SuperWikiNEXT-32B huggingface dataset:
**גמו גופה**
(למפת אתיופיה מוגדלת)אדיס אבבהאדיס אבבה
דירה דאווהדירה דאווה
מקלהמקלה
גונדרגונדר
אווסהאווסה
ג'ימהג'ימה
ג'יג'יגהג'יג'יגה
**אריתריאה**
**סודאן**
**דרום  
סודאן**
**קניה**
**סומליה**
**ג'יבוטי**גמו גופה**גמו גופה**(למפת אתיופיה רגילה)אדיס אבבהאדיס אבבה
דירה דאווהדירה דאווה
מקלהמקלה
גונדרגונדר
אווסהאווסה
ג'ימהג'ימה
ג'יג'יגהג'יג'יגה
**אריתריאה**
**סודאן**
**דרום  
סודאן**
**קניה**
**סומליה**
**ג'יבוטי**גמו גופה**גמו גופה**
**גמו גופה** (געז: ጋሞ ጎፋ) מחוז שהיה קיים בדרום-מערבה של אתיופיה בין השנים 1941–1987.

אזור גמו גופה נכבש וסופח לאימפריה האתיופית בשלהי המאה ה-19. בתחילת המאה שלאחר מכאן שטחי גמו גופה השתייכו למחוז בקו. בשנות ה-40 הוקמה גמו גופה ושמה נלקח מתוך שתי הקבוצות האתניות הגדולות שחיו במקום הגמו והגופה. המחוז גבל בקניה בדרום, במחוז סידאמו במזרח ובצפון ובמחוז קאפה במערב.

מלכתחילה בירת המחוז הייתה העיר צ'נצ'ה (אנ') עד שהועברה לגידולה (אנ') ואז חזרה לצ'נצ'ה עד שהועברה לארבה מנץ' (אנ').

בשנת 1987 תחת השלטון הסוציאליסטי בוטל מחוז גמו גופה תוך שהוא פוצל לשני מחוזות צפון אומו שבירתו העיר ארבה מנץ' ודרום אומו שבירתו ג'ינקה (אנ'). 

כיום שטחי המחוז נכללים בתוך מדינת מדינת האומות, הלאומים ועמי הדרום.

הערות שוליים
------------

1. ↑  Bahru Zewde, **A History of Modern Ethiopia, 1855-1991**, (Second Edition), James Curry, Ohio University Press & Addis Ababa University Press, 2002, מסת"ב 0821414402, p. 86

| מחוזות היסטוריים של אתיופיה |
| --- |
| 

|  |  |
| --- | --- |
| אריתריאה • ארסי • בגמדר • בלה • גמו גופה • גוג'ם • הררג • ולגה • וולו • ילובור • סידאמו • קאפה • שאווה • תיגראי |  |

 |
פירוש נוסף ערך זה עוסק באזור גאוגרפי. אם התכוונתם למושג בגאומטריה, ראו משולש זהב.
משולש הזהב במפת סחר האופיום העולמי
משולש הזהב בדרום מזרח אסיה:   
משמאל - תאילנד.  
מימין - לאוס.  
מלפנים - מיאנמר (בורמה).
**משולש הזהב** הוא שם שניתן לאזורים שונים על-פני כדור הארץ, בעקבות היותם מורכבים משלוש יחידות גאוגרפיות, היוצרות צורת משולש.

משולש הזהב בדרום-מזרח אסיה
--------------------------

משולש הגבולות שבין המדינות מיאנמר (בורמה), לאוס ותאילנד ידוע כמשולש הזהב, היות שהאזור נשלט בידי כנופיות חמושות, המרוויחות סכומי כסף גבוהים מגידול והברחת אופיום והנגזרת שלו הרואין, בהיקף רחב. הסחר בסמים שמועבר במשולש הגבולות משמש מקור מימון של ארגון החזבאללה.

האזור נחשב לאחד משני האזורים הבולטים באסיה לייצור אופיום. ומשתרע על כ-950,000 קילומטרים רבועים החופפים בהרריהן של ארבע מדינות בדרום מזרח אסיה: מיאנמר (בורמה), וייטנאם, לאוס, ותאילנד. יחד עם "סהר הזהב" באפגניסטן ופקיסטן, החל משנות ה-20, האזור נחשב לאחד האזורים הנרחבים ביותר לייצור אופיום באסיה ובעולם. מרבית ההרואין בעולם הגיע ממשולש הזהב עד לראשית המאה ה-21, ומאז הפכה אפגניסטן ליצרנית ההרואין הגדולה בעולם.

משולש הזהב מציין גם את נקודת המפגש בין נהרות הרואק והמקונג, שכן המונח הופקע על ידי תעשיית התיירות התאילנדית כדי לתאר את הצומת הסמוך לתאילנד, לאוס, ובורמה.

משולשים בולטים נוספים
---------------------

* אזור מיושב בצפיפות בניו המפשייר, בין הערים מנצ'סטר בצפון, נאשואה בדרום וסאלם בדרום-מזרח.

* מרכז תעשייתי בעיר פיטסבורג, פנסילבניה, שצורת המשולש שלו נוצרת על ידי שני נהרות הנפגשים בו. הכינוי "זהב" ניתן לו משום שעושרם של אילי הון אחדים נוצר במפעלי התעשייה שבו.

* משולש הזהב בהודו הוא אזור תיירות בולט הכולל את הערים: דלהי, אגרה (כולל הטאג' מהאל), וג'איפור.

קישורים חיצוניים
----------------

ויקישיתוף מדיה וקבצים בנושא **משולש הזהב** בוויקישיתוף
* סחר בסמים באסיה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533649205171
* BnF: cb12455407w (data)
* GND: 4291371-8
* LCCN: sh85055765
* SUDOC: 033714959
* VIAF: 248211062
* WorldCat (עם VIAF): 248211062

 |
**פסטיבל בעיקר מוצרט** (באנגלית: **Mostly Mozart Festival**) היא סדרת קונצרטים קיציים במרכז לינקולן בניו יורק. המנהלת האמנותית הנוכחית היא **ג'יין מוס** (Jane Moss) והמנהל המוזיקלי הוא **לואי לאנגרה** (Louis Langrée). בשנת 2006 חגג הפסטיבל את שנת ה-40 לייסודו ואת יובל ה-250 להולדת וולפגנג אמדאוס מוצרט, שעל שמו הוא נקרא. כמנהגו זה שנים רבות, מעלה הפסטיבל "רבות מיצירותיו של מוצרט לצד מגוון של יצירות מוזיקליות, שנכתבו לאחר מותו בהשראת גאוניותו ובהשפעתה".

היסטוריה
--------

"סרנדות של קיץ - פסטיבל מוצרט" היה פועלם המשותף של האמרגן ג'יי ק. הופמן עם ויליאם לוקווד והחל את פעולתו ב-1 באוגוסט 1966. תוכנית זו, שהתאפשרה הודות לאולמות החדשים, הממוזגים, של מרכז לינקולן, תהיה עם הזמן למה שידוע כיום כ"פסטיבל בעיקר מוצרט". ב-27 בינואר 1991 נפתחו אירועי שנת המאתיים למוצרט במרכז לינקולן בקונצרטים באולם אוורי פישר ובבית מטרופוליטן אופרה. הייתה זו המחווה הגדולה והמקיפה ביותר לחיי מוצרט וליצירתו שנערכה בעולם כולו.

קישורים חיצוניים
----------------

* 

* אתר האינטרנט הרשמי של פסטיבל בעיקר מוצרט (באנגלית)

הערות שוליים
------------

1. ↑  ג'יין מוס ולואי לאנגרה, "על ימי שנה", תוכניית פסטיבל "בעיקר מוצרט", 28 ביולי - 26 באוגוסט 2006,
2. ↑
3. ↑

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 156982641

 |
הרב **אהרן שמואל אסאד** (ה'תק"ץ 1830 – ו' בניסן ה'תרס"ה 1905) היה רבה של דונא-סרדהאלי שבסלובקיה במשך שלושים ושש שנה.

ביוגרפיה
--------

נולד בשנת תק"ץ 1830 בדונה-סרדהלי שבהונגריה, להרב יהודה אסאד רב העיר, ולאסתר לבית רגנר. 

למד אצל אביו ואצל הכתב סופר. הוסמך להוראה על ידי הרב שלמה קלוגר, הרב  שלמה זלמן אולמן "היריעות שלמה" והרב אברהם שאג-צוובנר. נישא ליהודית, בתו של הרב ליפמן גלזר מניקלשבורג, מגזע בעל עבודת הגרשוני.

בשנת 1859 התמנה לאב"ד קאלטה כממלא מקום לגיסו רבי יונה רייכהרט. בשנת 1866 נפטר אביו, וכעבור שלוש שנים, בשנת 1869, התמנה תחתיו כרבה של דונה-סרדהלי וכיהן בתפקיד עד לפטירתו בשנת 1905.

נפטר בו' בניסן ה'תרס"ה (1905), ונקבר בבית הקברות דונה-סרדהלי.

תורתו
-----

התכתב בדברי תורה עם גדולי דורו, בראשם הכתב סופר והמהר"ם שיק. הוציא לאור את ספר השו"ת של אביו, בתוספת הערותיו והגהותיו. 

חידושי תורתו בשם **"חידושי ראשבי"ד אש דת"** חידושים בסוגיות הש"ס ועל המסכתות וקונטרס בדברי אגדה, נדפסו בברוקלין בשנת תשמ"ה. 
תשובותיו נלקטו לספר **שו"ת "שאילת שמואל"** ונדפסו בבני ברק תשס"ה. 

ספרו **"פרקי מחשבה - אש דת"** הכולל פרקי מחשבה ומאמרי השקפה, נערך ויצא לאור על ידי הרב שלמה וייס בבני ברק תשע"ג. 

**חידושי מהרא"ש אסאד**: (בני ברק, תש"ע) על מסכת כתובות. 

פירושיו לספר תהלים נדפסו מכתבי ידו ביחד עם פירושי אביו בשם **תהלות מהרי"א** (בני ברק, תשע"ו).

קישורים חיצוניים
----------------

* מכתב בדברי תורה מאת רבי אהרן שמואל אסאד, בידספיריט
* אהרן שמואל אסאד, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299061705171
* LCCN: nr96021579
* VIAF: 45947575
* WorldCat: lccn-nr96021579

 |
מיקום משולש האלמוגים
**משולש האלמוגים** הוא כינוי לאזור שוניות אלמוגים בעל שטח דמוי משולש, הממוקם בשוליהם המערביים של מימי האוקיינוס השקט, סביב חלק מאיי דרום-מזרח אסיה. שטח האזור הימי הוא כ-6 מיליון קילומטר רבוע, והוא מצוי בין המדינות הנכללות בתחום זה, שהן אינדונזיה, מלזיה, פפואה ניו גיני, הפיליפינים, איי שלמה ומזרח טימור. האזור כולל שני אזורים ביוגאוגרפיים: האזור האינדונזי-פיליפיני, והאזור הדרום-מערב פסיפי. במשולש האלמוגים חיים כ-500 מיני אלמוגים (76% מהמינים הקיימים בעולם) וכ-3000 מיני דגים. 

האזור מוכר כמרכז עולמי של מגוון ביולוגי ימי, ובעל עדיפות עליונה בשימור הטבע בו. האזור מכונה גם "האמזוניה של הימים", מכיוון שהוא מכסה 5.7 מיליון קילומטרים רבועים של מי אוקיינוס, ומשאבי הטבע בו מאפשרים פרנסה וכלכלה ליותר מ-120 מיליון בני אדם.

לאורך השנים נפגעים האלמוגים ובעלי החיים באזור המשולש, בין השאר בעקבות שינוי האקלים בעולם, המוביל להלבנת אלמוגים, וכן בשל חוסר פיקוח על ניצול משאבי הטבע בידי האדם (בנייה ופיתוח בחופים, דיג מוגבר ועוד). מדינות וארגונים בינלאומיים רבים, כגון הקרן העולמית לשימור חיות הבר, משקיעים מאמצים רבים בשימור הטבע באזור זה, ובסוף העשור הראשון של המאה ה-21 התאגדו שש המדינות הממוקמות באזור לפרויקט אזורי מקיף בתחום זה שיתנהל לאורך העשור הקרוב.

מהמגוון הביולוגי באזור
----------------------

* "תולעת חג המולד""תולעת חג המולד"
* Pink soft coralPink soft coral
* תוכינוןתוכינון
* Nembrotha kubaryanaNembrotha kubaryana

קישורים חיצוניים
----------------

ויקישיתוף מדיה וקבצים בנושא **משולש האלמוגים** בוויקישיתוף
* Coral Triangle Center (באנגלית)
* משולש האלמוגים, באתר הקרן העולמית לשימור חיות הבר (באנגלית)
* מרלן-אביבה גרינפטר, להציל את שוניות "משולש האלמוג"(הקישור אינו פעיל), 30 באפריל 2009, אפוק טיימס ישראל
* משולש האלמוגים, באתר אנציקלופדיה בריטניקה (באנגלית)
**משולש** הוא קבוצת כוכבים קטנה בשמי הצפון, אחת מ-48 קבוצות הכוכבים המקוריות של תלמי, וכיום היא אחת מ-88 קבוצות הכוכבים המוכרות על ידי האיגוד האסטרונומי הבינלאומי. למרות שאין בקבוצה כוכבים בהירים, קל למדי לזהותה בשל צורת המשולש.

כוכבים מעניינים
---------------

**α במשולש** הוא הכוכב השני בבהירותו בקבוצה. זהו כוכב לבן - צהבהב במרחק של כ-64 שנות אור ועם בהירות נראית מדרגה 3.4. הכוכב נקרא "Caput Trianguli" - "ראש המשולש" בלטינית. מדידות ספקטרוסקופיות העלו שלכוכב יש בן זוג עמום שמקיף אותו במרחק קטן של כ-0.04 יחידות אסטרונומיות בזמן מחזור של יום אחד ו-18 שעות.

**β במשולש** הוא ענק לבן - כחלחל במרחק של כ-125 שנות אור ועם בהירות מדרגה 3.0. זהו הכוכב הבהיר ביותר בקבוצה. 

**γ במשולש** הוא כוכב הסדרה הראשית לבן - כחלחל במרחק של כ-120 שנות אור ועם בהירות מדרגה 4.0.

גרמי שמיים מעניינים נוספים
--------------------------

M33 או **גלקסיית המשולש** היא גלקסיה ספירלית, השלישית בגודלה מבין הגלקסיות של הקבוצה המקומית (השתיים האחרות הן שביל החלב וגלקסיית אנדרומדה). היא נמצאת במרחק של כ-3 מיליון שנות אור משביל החלב ובהירותה היא מדרגה 6.3, כך שכמעט בלתי אפשרי לצפות בגלקסיה ללא ציוד עזר. במשקפת היא נראית ככתם אליפטי מעורפל בקוטר של כחצי מעלת קשת (כקוטרו של הירח המלא).

3C 48 - הקוואזר הראשון שהתגלה נמצא בקבוצת משולש.

מיתולוגיה
---------

בעבר נקראה הקבוצה סיציליה בשל צורתו המשולשת של האי.

הגלקסיה M33

קישורים חיצוניים
----------------

ויקישיתוף מדיה וקבצים בנושא **משולש** בוויקישיתוף
* משולש, באתר אנציקלופדיה בריטניקה (באנגלית)

| 88 קבוצות הכוכבים המודרניות |
| --- |
| 

|  |
| --- |
| אוקטנט • אוריון • אינדיאני • אנדרומדה • ארידנוס • אריה • אריה קטן • ארנבת • ברבור • בתולה • גביע • גדי • ג'ירף • דג דרומי • דג זהב • דג מעופף • דגים • הדובה הגדולה • הדובה הקטנה • דולפין • דלי • דרקון • הר השולחן • הרקולס • זאב • זבוב • זיקית • חד קרן • חץ • טווס • טוקאן • טלה • טלסקופ • יונה • ירכתי הספינה • כלב גדול • כלב קטן • כלבי ציד • כן ציור • כתר דרומי • כתר צפוני • לווייתן • לטאה • לינקס • מאזניים • מגן • מזבח • מחוגה • מיקרוסקופ • מפסלת • מפרש • מצפן • משאבה • משולש • משולש דרומי • נבל • נושא הנחש • נחש • נחש מים • נחש מים קטן • נשר • סוסון • סקסטנט • סרגל • סרטן • עגור • עגלון • עוף החול • עורב • עקרב • פגסוס • פסל • פרסאוס • ציפור גן עדן • הצלב הדרומי • קנטאור • קסיופאה • קפאוס • קשת • רשת • שדרית • רועה דובים • שועלון • שור • שעון מטוטלת • שערות ברניקי • תאומים • תנור |

 |
רבי **אהרן תאומים** (~1630, ה'ש"צ בערך - נפטר ב-8 ביולי 1690, ב' באב ה'ת"ן) היה רב ומחבר ספרים אשכנזי. רבן של וורמס וקרקוב.

ביוגרפיה
--------

נולד כנראה בפראג וגדל כיתום בבית סבו, ר' שמעון תאומים. בשנת ה'תי"ט (1659) התמנה כדרשן בקהילת פראג, משרה אותה נשא במשך שתים עשרה שנים. בשנת ה'ת"ל-1670 נפטר בוורמס "רב המדינה" הרב משה שמשון בן שמואל בכרך, והקהילה המקומית בחרה ברב אהרן תאומים למלא את מקומו. לרב בכרך המנוח היה בן צעיר, הרב יאיר חיים בכרך, שלימים התפרסם כאחד מגדולי האחרונים באשכנז, והקהילה העדיפה את הרב תאומים על פניו. מאוחר יותר כתב הרב בכרך השגות על ספריו של הרב תאומים והתגלעה ביניהם מריבה. בהקדמה לאחד מספריו גולל הרב בכרך את סיפור המריבה, אך לא הדפיסו ואף אסר לפרסמו, חלקים מהמאמר התפרסמו רק במאה ה-19 במאסף "ביכורים" של אהרן ילינק.

לאחר 17 שנות רבנות בוורמס, פרצה מלחמת תשע השנים והוא נאלץ לעזוב את וורמס שעמדה תחת מצור, הוא קיבל הצעת רבנות בקרקוב, נענה לה בחיוב, אך הצליח להגיע אל העיר רק לאחר שלוש שנות נדודים. בחודש ניסן ה'ת"ן (1690) הגיע לקרקוב והתמנה כרב העיר. כבר בתמוז של אותה שנה, נסע לחמלניק לכינוס של ועד ארבע ארצות, ובעת שהותו שם התנפלו עליו אנשיו של אציל פולני בשם סטראוניק באשמה כלשהי, כנראה למטרת סחיטה מן הקהילה, והוא נאסר. במהלך המעצר הוא נפצע אנושות ונפטר בדרכו לחקירה. מעניו הביאו את גופתו לעיר פינטשוב ושם נקבר. תפילת אל מלא רחמים מיוחדת עליו נכתבה בפנקס הזכרת נשמות של קהילת קרקוב.

קישורים חיצוניים
----------------

* "תאומים, אהרן ב"ר משה", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק י, עמודים 220–221, באתר היברובוקס
* דוד הלחמי, ****רבי אהרן תאומים מוורמיזא (ר' אהרן הדרשן)****, בספר "חכמי ישראל", תל אביב תשי"ח, חלק א', עמ' צ"ג, באתר אוצר החכמה (צפייה חופשית – מותנית ברישום)
* גוטהרד דויטש, ‏אהרן בן משה תאומים, במהדורת 1901–1906 של האנציקלופדיה היהודית (באנגלית)

ספריו
* ****מטה אהרן****, הגדה של פסח, ווראנקבורט, ה'ת"ע, באתר היברובוקס
* ****בגדי אהרן****, דרשות, וראנקפורט, ה'תע"א, באתר היברובוקס
* אהרן בן משה תאומים, דף שער בספרייה הלאומית

הערות שוליים
------------

1. ↑  מחבר ספר חוות יאיר.
2. ↑  פנקס הזכרת נשמות בקהלת קרקוב, דפים יח:–יט:, באתר הספרייה הלאומית.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300354605171
* GND: 131805908
* ISNI: 0000 0000 6693 8801
* LCCN: n82237255
* NTA: 26247249X
* VIAF: 13672143
* WorldCat: lccn-n82237255

 |
**משולש קיונגה**
(למפת מוזמביק מוגדלת)מפוטומפוטו
ביירהביירה
נמפולהנמפולה
צ'ימויוצ'ימויו
נקאלהנקאלה
**טנזניה**
**מלאווי**
**זמביה**
**זימבבואה**
**דרום  
אפריקה**
**אסוואטיני**
**האוקיינוס ההודי**משולש/קיונגה**משולש  
קיונגה**(למפת מוזמביק רגילה)מפוטומפוטו
ביירהביירה
נמפולהנמפולה
צ'ימויוצ'ימויו
נקאלהנקאלה
**טנזניה**
**מלאווי**
**זמביה**
**זימבבואה**
**דרום  
אפריקה**
**אסוואטיני**
**האוקיינוס ההודי**משולש/קיונגה**משולש  
קיונגה**משולש קיונגה בכתום על מפת דרום-מזרח אפריקה
**משולש קיונגה** (גרמנית: **Kionga-Dreieck**, פורטוגזית: **Triângulo de Kionga**) הוא שטח בצורת משולש קטן (כ-1,000 קמ"ר), בין מזרח אפריקה הגרמנית (כיום טנזניה) למוזמביק. שטח זה היה נושא לסכסוך טריטוריאלי בין האימפריה הקולוניאלית הגרמנית לפורטוגל בשנים 1894–1919. צלע אחת של המשולש היא חוף האוקיינוס ההודי, צלע שנייה היא נהר רובומה. הנקודה האסטרטגית החשובה במשולש היא עיר הנמל קיונגה.

פורטוגל ראתה בכינון מושבה גרמנית במקום כיבוש שטח השייך לה, כיוון שהוא מדרום לנהר רובומה. ב-1916 כבשו כוחות פורטוגל את המשולש מידי הגרמנים והחזיקו בו עד ה-25 בנובמבר 1917. בעקבות השתתפות פורטוגל במלחמת העולם הראשונה נגד גרמניה זכתה פורטוגל להשתתף בועידת השלום בפריז (1919) והכניסה לחוזה ורסאי סעיף לפיו הגבול בין מוזמביק למזרח אפריקה הגרמנית הוא נהר רובומה, וכך הכלילה את הטריטוריה בשטח המושבה שלה. הנהר נותר הגבול בין המדינות גם לאחר שזכו לעצמאות וכיום קיונגה היא חלק ממוזמביק.

בול קיונגה
----------

בול דואר של קיונגה מ-1916
 ערך מורחב – **הבולים של קיונגה**  

ב-1916, כחלק מהתביעה הפורטוגלית על הטריטוריה, הוצא במפוטו, בירת מוזמביק, בול דואר עליו נרשם שם הטריטוריה והוא נכלל בקטלוגים כבול קיונגה.

לקריאה נוספת
------------

* Thomas, H.B. "The Kionga Triangle" in *Tanganyika Notes and Records*, Volume 31 1951, pp. 47–50

הערות שוליים
------------

1. ↑  ראו למשל באתר איגוד הבולאים הבינלאומי

| האימפריה הקולוניאלית הגרמנית 1871–1919 הקיסרות הגרמניתהקיסרות הגרמנית |
| --- |
| **אפריקה** | מזרח אפריקה הגרמנית: טנגניקה, רואנדה-בורונדי, וויטולנד, משולש קיונגהדרום-מערב אפריקה הגרמנית: נמיביהמערב אפריקה הגרמנית: קמרון הגרמנית, טוגולנד |
| **האוקיינוס השקט** | גינאה החדשה הגרמנית: קייזר-ווילהמסלנד, ארכיפלג ביסמרק, איי שלמה הגרמנים, בוגנוויל, נאורו, איי מרשל הגרמנים, איי מריאנה, איי קרוליינה, מיקרונזיה, פלאוסמואה הגרמנית |
| **סין** | אזור הזיכיון במפרץ ג'יאוג'ואו, צ'ינגדאו, אזור ההשפעה בשאנדונג |
**ניר כהן** (נולד ב-17 ביוני 1981 בקריות) הוא כדורסלן עבר ישראלי ששיחק בעמדת סנטר. כיום משמש כסוכן נדל"ן.

קריירה מוקדמת ומכללות
---------------------

כהן גדל בהפועל מגדל העמק לפני שעבר להפועל גבת ומשם לקבוצת הנוער של מכבי קריית ביאליק ושיחק במכבי רעננה, אליצור קריית אתא והפועל גלבוע/עפולה בליגה לאומית ב' בכדורסל לפני שעבר לקולג'ים.

בשנת 2003 יצא כהן לאמריקה והצטרף למכללה הקהילתית מונרו בה שיחק ולמד תואר ראשון במנהל עסקים עד 2005, במהלך השנתיים שלו בקבוצה זכתה המכללה פעמיים באליפות מחוז 15 של ה-NJCAA כשבעונת 2004/2005 הוא גם נבחר לשחקן השנה לשנת 2005 בליגה זו. לאחר מכן עבר ב-2005 לאוניברסיטת סן דייגו (מוסד שמזדהה כ"קתולי" ודחה הצעות מאוניברסיטת מאריסט, מאוניברסיטת באפאלו, ומאחרות) כדי לסיים את התואר הראשון ובה שיחק בדוויז'ן I של ה-NCAA במשך שנתיים כשהוא יודע מאבקים קשים עם אוניברסיטת גונזגה של אדם מוריסון (הבחירה השלישית בדראפט ה-NBA 2006) מתחת לסלים.

קריירה מקצוענית
---------------

ב-2007 לאחר שסיים את תקופת הלימודים שלו שב ארצה וחיפש קבוצה מקצוענית מליגת העל בכדורסל לשחק בה, הוא הוחתם בעירוני רמת גן של רובי בלינקו קצת לאחר פתיחת עונת 2007/2008 שבה התגלה כשחקן מצטיין ונבחר לתגלית העונה בסוף השנה. היה מהמצטיינים בתבוסה הכואבת שהנחילה הקבוצה הקטנה למכבי תל אביב באולם זיסמן ב-31 בדצמבר, מה שהוביל לפיטוריו של עודד קטש ולמינויו של צביקה שרף. כתוצאה מהעונה המצוינת שלו זומן לסגל המורחב של נבחרת ישראל בכדורסל.

ב-2008 חתם בהפועל גלבוע/גליל שמינתה את עודד קטש אך נפצע ברבע הראשון של משחק פתיחת העונה והחמיץ את רוב עונת 2008/2009.

בקיץ של 2009 חתם בהפועל עפולה מהליגה הלאומית בכדורסל בה שיחק את עונת 2009/2010 בניסיון להצעידה בחזרה לליגה הבכירה.

ב-2010 חזר לליגת העל בכדורסל וחתם במדי הפועל חולון של מיקי דורסמן לעונת 2010/2011. בעונת 2011/2012 שיחק במ.כ. הבקעה בה סיים עונה בינונית בליגת העל.

בשנת 2012 נרשם ללימודי תעודת מאמן כדורסל באוניברסיטת תל אביב. ב-9 בדצמבר 2012 חתם במכבי ראשון לציון של אפי בירנבוים בה שיחק את עונת 2012/2013.

בעונת 2013/2014 עבר לשחק באליצור ברק נתניה תחת רובי בלינקו. ב-2014/2015 חזר לשחק במדי הפועל עפולה מהליגה הלאומית.

לקראת עונת 2015/2016 התאמן במדי הפועל לב השרון מהליגה הארצית בכדורסל אך בטרם התחילה העונה פרש ממשחק פעיל לאחר 9 עונות מקצועניות.[דרוש מקור]

קישורים חיצוניים
----------------

* דף השחקן של ניר כהן באתר ספסל

* פרופיל, באתר Sports-Reference

* פרופיל, באתר eurobasket

| תגלית העונה בליגת העל בכדורסל |
| --- |
| 

|  |
| --- |
| 1990: אמישה • 1991: שפר • 1992: בלול • 1993: אשכנזי • 1994: קטש • 1995: סלע • 1996: ספר • 1997: שארפ • 1998: בורשטיין • 1999: ליובין • 2000: ניסים • 2001: איתן • 2002: שעשוע • 2003: בלות'נטל / לימונד • 2004: אליהו • 2005: רוט • 2006: נעימי • 2007: יזרעאלי • 2008: כהן • 2009: מקל • 2010: אסף • 2011: מרטין • 2012: סקוורר • 2013: טימור • 2014: זליקוביץ' / בלייזר • 2015: דאוסון • 2016: משעור • 2017: גינת • 2018: זוסמן • 2019: גרשון • 2020: דוברת • 2021: קרביץ • 2022: צ'אצ'אשוילי • 2023: פריצקי |

 |
אין תמונה חופשיתאין תמונה חופשית
**הרי (צבי) בנק** (28 ביוני 1924 – 13 בדצמבר 2007) היה רופא פנימאי ישראלי, פרופסור לרפואה פנימית באוניברסיטת תל אביב, מנהל מחלקה פנימית בבית חולים תל-השומר (ביתן 25) ומייסד מרפאת נוגדי קרישה בתל השומר. בנק היה מהרופאים מהראשונים בישראל שטיפל בנוגדי קרישה במחלות לב כליליות ובפקקת. בנוסף עסק בנק במחלות בלוטת התריס.

ביוגרפיה
--------

בנק נולד בדרום אפריקה ב-28 ביוני 1924 לרבקה ולאברהם פרץ שהיגרו ממזרח אירופה. לצד חינוך יהודי מסורתי שקיבל בבית חונך בנק תחילה בבית הספר מקומי בשפת האפריקאנס וכשמשפחתו עברה לקייפטאון התחנך בבתי ספר יהודים. בנק היה פעיל בתנועות הנוער הציונית "הבונים".

בנק למד רפואה באוניברסיטת קייפטאון. בשנת 1948 התחתן עם מיירה ובני הזוג התנדבו למח"ל. הם הפליגו לישראל בעיצומה של מלחמת העצמאות כשבנק שימש רופא צבאי בתפקיד של רופא גדודי בחטיבה 7 והשתתף בקרבות בגליל באזור סאסא ואילו אשתו מיירה התגייסה כחיילת ושירתה ביחידה לשיקום נכי צה"ל בתל אביב.

עם סיום מלחמת העצמאות החל בנק, לבקשתו של הד"ר חיים שיבא, לעבוד בשנת 1950 כרופא פנימי בבית חולים שיבא, במחלקותיהם של פרופ' שיבא ופרופ' הרי הלר. במהרה התמנה בנק לסגנו של שיבא.. בגיל 37 התמנה בנק למנהל מחלקה פנימית (ביתן 25) ושימש בתפקיד זה כ-30 שנה, עד שנת 1991. עם פרישתו לגמלאות מונה בנק למנהל הוועדות הרפואיות של הביטוח הלאומי בבית החולים תל השומר.

בנק נפטר ב-13 בדצמבר 2007.

ילדיו: אילן בנק (פרופ' לרפואה פנימית), מנהל מחלקה פנימית במרכז רפואי מעיני הישועה ורון (עורך דין).

קישורים חיצוניים
----------------

* אתר הר"י, MD בנק הרי (צבי), באתר ההסתדרות הרפואית בישראל

הערות שוליים
------------

1. ↑  אתר "Billiongraves"
2. ↑  "סגירת מעגל: האב היה רופא גדולי ישראל והבן מונה למנהל המחלקה" בחדרי חדרים, 12 ביולי 2016
3. ↑  אתר בית החולים תל-השומר - פרופ' אילן בנק
**שעון הקיץ של מרכז אירופה** או באנגלית **Central European Summer Time (CEST)** לעיתים נקרא גם **Central European Daylight Time (CEDT)**, הוא זמן השעון הסטנדרטי הנצפה במהלך תקופת שעון הקיץ, באותן מדינות אירופה ששומרות על שעון מרכז אירופה (CET; UTC+01:00) במהלך החלק השני של השנה. שעון זה מתאים את עצמו ל-UTC+02:00, מה שהופך אותו לזהה לשעון מזרח אירופה (EET), שעון מרכז אפריקה (CAT), שעון דרום אפריקאי (SAST), שעון מצרים (EGY) ושעון קלינינגרד שברוסיה.

שמות
----

שמות נוספים שהוחלו על שעון הקיץ של מרכז אירופה הם שעון-קיץ מרכז אירופה (MEST), שעון הקיץ של מרכז אירופה (CEDT), ו-Bravo Time (האות השנייה של האלפבית הפונטי של נאט"ו).

פרקי זמן
--------

מאז 1996, שעון הקיץ האירופי נשמר בין 01:00 UTC (02:00 של CET ו-03:00 של CEST) ביום ראשון האחרון של מרץ, לבין 01:00 UTC ביום ראשון האחרון של אוקטובר; בעבר הכללים לא היו אחידים בכל האיחוד האירופי.

היו הצעות לנטוש את שעון הקיץ באירופה משנת 2021, על ידי העלאת שעון החורף בשעה ושמירה על הזמן הזה לאורך כל השנה.

מדינות שמשתמשות ב־CEST
----------------------

‏ מפת אירופה לפי אזורי זמן:
±0  שעון מערב אירופה (WET) / שעון גריניץ' (GMT) (UTC) 
±0  שעון מערב אירופה (WET) / שעון גריניץ' (GMT) 
1+ שעון הקיץ של מערב אירופה (WEST) / שעון הקיץ של בריטניה (BST) / שעון אירלנד (IST) 
1+  שעון מרכז אירופה (CET) 
2+  שעון הקיץ של מרכז אירופה (CEST) 
2+  שעון מזרח אירופה (EET) / שעון קלנינגרד 
2+  שעון מזרח אירופה 
3+  שעון הקיץ של מזרח אירופה (EEST) 
3+  שעון מוסקבה (MSK) / זמן טורקיה 
4+  זמן ארמניה / זמן אזרבייג'ן / זמן גאורגיה (MSD) 

המדינות הבאות מחילות את שעון הקיץ של מרכז אירופה כיום:

* אלבניהאלבניה אלבניה
* אנדורהאנדורה אנדורה
* אוסטריהאוסטריה אוסטריה
* איטליהאיטליה איטליה
* בלגיהבלגיה בלגיה
* בוסניה והרצגובינהבוסניה והרצגובינה בוסניה והרצגובינה
* גרמניהגרמניה גרמניה
* גיברלטרגיברלטר גיברלטר
* דנמרקדנמרק דנמרק
* הונגריההונגריה הונגריה
* הולנדהולנד הולנד
* ותיקןותיקן ותיקן
* ליכטנשטייןליכטנשטיין ליכטנשטיין
* לוקסמבורגלוקסמבורג לוקסמבורג
* מלטהמלטה מלטה
* מונטנגרומונטנגרו מונטנגרו
* מקדוניה הצפוניתמקדוניה הצפונית מקדוניה הצפונית
* נורווגיהנורווגיה נורווגיה
* סן מרינוסן מרינו סן מרינו
* סרביהסרביה סרביה
* סלובקיהסלובקיה סלובקיה
* סלובניהסלובניה סלובניה
* ספרדספרד ספרד
* פוליןפולין פולין
* צרפתצרפת צרפת
* קרואטיהקרואטיה קרואטיה
* קוסובוקוסובו קוסובו
* שוודיהשוודיה שוודיה
* שווייץשווייץ שווייץ

המדינות הבאות החילו את שעון הקיץ של מרכז אירופה בעבר:

* תוניסיהתוניסיה תוניסיה (בשנים 2005–2008)
* לובלוב לוב (בשנים 1951–1959, 1982–1989, 1996–1997, 2012–2013)
* ליטאליטא ליטא (בשנים 1998–1999)
* פורטוגלפורטוגל פורטוגל (בשנים 1993–1995)
**הרי קונלון** (סינית: 昆仑山) הם מערכת רכסי הרים בשוליה הצפוניים של רמת טיבט, ואחת משרשראות ההרים הארוכות ביותר באסיה.

גאוגרפיה
--------

ההרים משתרעים בקשת גדולה מצומת ההרים של פמיר מזרחה. במקור, בפי תושבי הארץ, חל השם קונלון רק על הפינה הצפונית-מערבית של טיבט. כיום משתמשים בשם זה כדי להתייחס לאזור הררי רחב הרבה יותר: מפאמיר ועד ליובלי ההונג-הו שבסין התיכונה, לאורך כיותר מ-3,000 ק"מ.

ראשית התהוותם של הרי קונלון בקמט בסוף עידן הפלאוזואיקון, אולם הם עוצבו גם על ידי תנועות טקטוניות נוספות שגרמו להעתקים, להרמה, לשקיעה ולהקמטה. המאוחרות שבהן היו חלק מהקימוט האלפיני בשלישון התחתון, ואירעו במקביל לקימוט הרי ההימלאיה.

בקטעים אחדים במערב, מספר הרכסים (המקבילים בקירוב) הוא 4-3, ורוחב המערכת 160-120 ק"מ בלבד, ואילו בחלקים התיכונים והמזרחיים, יש שמספר הרכסים מגיע ל-12-10 ורוחבם הכולל - ל-900-700 ק"מ. המערכת מפרידה בין רמת טיבט לבין האגנים והמדבריות של שינג'יאנג ומונגוליה, ובין אגן צידם הנחשב כחלק מרמת טיבט.

האוכלוסייה הדלילה מרוכזת באגנים, שבהם אפשר לקיים חקלאות. חלק מהתושבים הם נוודים. בהרי קונלון ישנם מכרות זהב, עופרת, ניקל, ברזל ואזבסט. לרגלי הרי קונלון מפיקים נפט.

קישורים חיצוניים
----------------

ויקישיתוף מדיה וקבצים בנושא **הרי קונלון** בוויקישיתוף
* הרי קונלון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292866605171
* GND: 4110428-6
* LCCN: sh00006756
* NDL: 00648223
* NKC: ge311471
* VIAF: 257573087
* WorldCat: viaf-257573087

 |
מיג 105-11 במוזיאון חיל האוויר במונינו
**מיג 105 ספיראל** היה מדגים טכנולוגי של מטוס חלל סובייטי מתוצרת משרד התכנון מיג. הצורך של ברית המועצות במטוס חלל ליישומים צבאיים הועלה כתגובה לתוכנית האמריקנית לבניית מטוס החלל בואינג X-20 דיינה-סור. מטוס החלל ספיראל אמור היה להיות משוגר לחלל מגבו של מטוס נושא מיוחד, שכונה 50/50. מטוס זה היה אמור להיות מעבורת החלל הסובייטית/רוסית הראשונה - אך מטוס זה לא נבנה מעולם.

פיתוח המטוס
-----------

רעיונות ראשוניים לבניית מטוס חלל הועלו על ידי משרדי תכנון סובייטים אחדים עוד קודם לתחילת מיזם מיג 105 ספיראל. התוכנית הותנעה רשמית במשרד התכנון מיג בשנת 1965, שנתיים לאחר ביטול מטוס החלל X-20 על ידי ארצות הברית, אשר מיג 105 אמור היה להיות תגובה לו. פיתוח המטוס הופסק בשנת 1969, בעיקר עקב בעיות תכנון של המטוס המשגר, 50/50. כתגובה לתוכנית מעבורת החלל של ארצות הברית, חודשה העבודה על מטוס החלל בשנת 1974, ובשנת 1976 נערכה טיסת הניסוי הראשונה של מטוס חלל זה, בתוך האטמוספירה ובמהירות תת-קולית. בניגוד למטוסי ניסוי של ארצות הברית, דוגמת מרטין-מרייטה X-24 ודומיו, המריא המיג 105 בכוחות עצמו ממסלול על הקרקע, ולא נישא לאוויר על ידי מטוס אחר. עד 1978, עת בוטל הפרויקט באופן סופי, בוצעו 8 טיסות ניסוי. הביטול של טיסות הניסוי והמשך העבודה נבע בין השאר מן ההחלטה לפתח את מעבורת החלל בוראן.

מאפיינים טכניים
---------------

* צוות: 1
* אורך: 8.5 מטרים
* מוטת כנפיים: 6.4 מטרים
* משקל: 4220 ק"ג
* דחף מרבי של המנוע: 1650 ק"ג

ראו גם
------

* בואינג X-20 דיינה-סור
* מעבורת החלל בוראן

קישורים חיצוניים
----------------

ויקישיתוף מדיה וקבצים בנושא **מיג 105 ספיראל** בוויקישיתוף
* סרטוני הדמיה של משימת מטוס החלל מיג 105
* גלריית תמונות של מטוס החלל מיג 105
**ברנבי ג'ורג' "בארנס" קורטני** (באנגלית: **Barnaby George "Barns" Courtney**;‏ נולד ב-17 בנובמבר 1990) הוא זמר וכותב שירים אנגלי.

ראשית חייו
----------

קורטני נולד באנגליה ועבר יחד עם משפחתו לסיאטל כאשר היה בן ארבע. הוא חזר לממלכה המאוחדת עם משפחתו כאשר היה בן 15. בעברו הוא הקים להקת אינדי בריטית בשם SleeperCell אשר הובילה בפסטיבל ההורדות בשנת 2012.

אחרי שהקליט חומרים לאלבום שלבסוף לא הוציא לאור, קורטני התרושש. נחוש בדעתו להמשיך בקריירה כזמר וכותב שירים, אך ללא הכנסה או בית לחזור אליו, הוא תמך בעצמו על ידי עבודתו בתור מוכר סיגריות, וישן על ספות של חברים או במכונית של חברתו.

קריירת סולו
-----------

בשנת 2015 פרסם קורטני את השיר הראשון שלו כאמן סולו, "Glitter & Gold", אשר הושמע בתחנות רדיו רבות בבריטניה.
בשנת 2015 נבחר גם שירו "Fire על ידי מפיק הסרטים ההוליוודי הארווי ויינשטיין להופיע בסרט "ברנט" של ברדלי קופר. עד כה, הושמע "Fire" יותר משמונה מיליון פעמים ב Spotify, בעוד "Glitter & Gold" הושמע יותר מחמישה מיליון פעמים. קורטני השתתף בפסטיבל המוזיקה SXSW באוסטין, טקסס והופיע בתמונת שער למגזין NME. במרס 2016 נכלל שיר נוסף, "Hobo Rocket", בפסקול של משחק הספורט של EA - ‏FIFA 17. בתחילת 2017 בחר האתר All Indie website את קורטני לסאונד מספר אחד של אותה שנה.
בסוף ינואר הודיע קורטני על סיבוב הופעות נרחב בארצות הברית, בנוסף לשחרור אלבום הבכורה שלו, The Drull Drums.
שירו "Fire" נכלל בפסקול של מספר סדרות כמו הפתיחה של חליפות (עונה 7 פרק 1), זאב צעיר (עונה 6 פרק 2) ולוציפר (עונה 2 פרק 18).

קישורים חיצוניים
----------------

ויקישיתוף מדיה וקבצים בנושא **בארנס קורטני** בוויקישיתוף
* אתר האינטרנט הרשמי של בארנס קורטני
* בארנס קורטני, ברשת החברתית פייסבוק

* בארנס קורטני, ברשת החברתית טוויטר

* בארנס קורטני, ברשת החברתית אינסטגרם

* בארנס קורטני, במסד הנתונים הקולנועיים IMDb (באנגלית)

* בארנס קורטני, באתר ספוטיפיי

* בארנס קורטני, באתר סאונדקלאוד (באנגלית)

* בארנס קורטני, באתר Last.fm (באנגלית)

* בארנס קורטני, באתר AllMusic (באנגלית)

* בארנס קורטני, באתר MusicBrainz (באנגלית)

* בארנס קורטני, באתר דיזר

* בארנס קורטני, באתר Discogs (באנגלית)

* בארנס קורטני, באתר Songkick (באנגלית)


|  |  |
| --- | --- |
| בקרת זהויות עריכת הנתון בוויקינתונים | 
* GND: 1215853130
* LCCN: no2017154246
* MusicBrainz: 510fcf21-a1f3-40af-9087-40593af86f7f
* VIAF: 7339151247960744270002
* WorldCat: lccn-no2017154246

 |
פירוש נוסף ערך זה עוסק במיגו בהלכה. אם התכוונתם למיגו במשפט העברי, ראו מיגו.
**מיגו** היא מילה בארמית שמשמעותה "מתוך". בהקשר ההלכתי היא משמשת להרחבת המשמעות ההלכתית של פעולות ומצבים מסוימים לתחומים בהם לא אמורה להיות להם משמעות, מכוח (מתוך) המשמעות שיש להם בתחום הלכתי אחר.

יישומים
-------

אחד היישומים בתלמוד למיגו, הוא הטענה שמתוך שיש לאדם כוח להשפיע על חפץ באופן אחד, יהיה לו כוח להשפיע עליו גם באופנים אחרים. למשל, אף על פי שעשיר לא יכול לזכות בפאה, רבי אליעזר סובר הוא יכול ללקט פאה ולזכותה לחבירו העני. בתלמוד הבבלי מובאת אפשרות שטעמו של רבי אליעזר הוא "דמיגו דאי בעי מפקר להו לנכסיה והוי עני וחזי ליה ומיגו דזכי ליה לנפשיה זכי לחבריה". כלומר שכיון שבאופן תאורטי יש לעשיר כוח להפקיר את נכסיו, להפוך לעני ולזכות בפאה, או יכול לזכות בפאה גם בלי הפקרת נכסיו, בתנאי שהוא לא זוכה בשביל עצמו אלא זוכה בשביל חבירו העני.

מין אחר של "מיגו", הוא "מיגו דהוי דופן לעניין סוכה הוי דופן לעניין שבת". הלכה זו אומרת, כי אף על פי שכדי להחשיב מקום מסוים כרשות היחיד לעניין מלאכת הוצאה בשבת, עליו להיות מוקף בשלוש דפנות מלאות, בשבת החלה בחג הסוכות, תיחשב לרשות היחיד גם סוכה בעלת שתי דפנות מלאות, ודופן שלישית ברוחב טפח בלבד. הסיבה לכך היא, שכיון שבהלכות סוכה, נחשבת דופן זו לאחת משלשת הדפנות הנצרכות לכשרות הסוכה (ע"פ הלכה למשה מסיני), היא יכולה להיחשב כדופן גם לעניין החשבת המקום כרשות היחיד לעניין הלכות שבת

בדיני הכשר טומאה, נאמר בחולין ששחיטה מכשירה את הבשר לקבל טומאה. ההסבר לכך הוא על פי רש"י, במיגו - מכיוון שהשחיטה מכשירה את הבשר לאכילה, היא גם מכשירה את הבשר לקבל טומאה. מכך ניתן להסיק ככל הנראה[דרוש מקור: הנחה חסרת בסיס שנראית כמחקר מקורי], שהתורה דרשה שיֵעשה מצד האדם מעשה המכשיר את הדבר לאכילה, ולכן המטרה המבוצעת על ידי מים, שפעולתם היא גמר מלאכת הפרי נפעלת גם על ידי שחיטה, שגם היא מעשה הנעשה מצד האדם כדי להכשיר את האוכל למלאכתו.

שאלת המיגו הידועה נשאלה גם בנוגע לסוגיא העוסקת בהלכות שיעור הוצאה המגבילות את מלאכת הוצאה רק במי שהוציא אוכל לרשות הרבים בשיעור מסוים שחשוב וראוי לאכילה או לזריעה בהתאם למטרה אליה היא מוצאת כדי שתחשב פעולה תועלתית - "מלאכה". בנוגע לאדם שזרק אוכל במידה פחותה מהשיעור ההלכתי והאוכל נח על חתיכה אחרת כך שלעניין טומאה הועילה זריקה זו לצרף את האוכל לאוכל אחר ולהחשיבו לשיעור מספיק שתוכל לחול עליו טומאת אוכלין, ומיגו (מכוח) שנחשבת זריקה זו כמלאכה ופעולה חשובה לעניין טומאה, תחשב זו גם פעולה חשובה לעניין שבת.

הערות שוליים
------------

1. ↑  תלמוד בבלי, מסכת גיטין, דף י"ב, עמוד א'.
2. ↑  תלמוד בבלי, מסכת סוכה, דף ז', עמוד א'.
3. ↑  תלמוד בבלי, מסכת חולין, דף ע"א, עמוד א'.
4. ↑  כשיטת רב הונא בריה דרב יהושע - ראו ערך הכשר טומאה.
5. ↑  שבת צ"א ע"א, לפי פרשנות הרמב"ן.
ציור של העיר מן המאה השלוש-עשרה. בחזית נמצא מבצר אורט
פנים הכנסייה שבעיר
**גמונדן** (בבווארית: **Gmunden**) היא עיירה בדרום המדינה הפדרלית אוסטריה עילית שבאוסטריה, ובירת מחוז גמונדן, הנקרא על שמה. העיירה ממוקמת על חופו הצפוני של אגם טראון, בצפון אזור הנופש זאלצקמרגוט.

העיר נודעת בעיקר בשל הקרמיקה הייחודית המיוצרת בה, קרמיקת גמונדן, ובשל מבצר אורט הממוקם בה. בעיר צולמה סדרת הטלוויזיה האוסטרית המצליחה "שלוסהוטל אורט" בשנות ה-90, שהביאה לעיר פרסום רב בתוככי אוסטריה.

בגמונדן פועלת חשמלית קטנה הנוסעת לאורך טיילת העיר.

גאוגרפיה
--------

גמונדן שוכנת בגובה של 425 מטר מעל פני הים, באזור טראונפירטל, האזור הדרומי מבין ארבעת אזוריה של אוסטריה עילית. אורך העיר מצפון לדרום הוא 9.4 קילומטר וממזרח למערב 13.5 ק"מ. שטחה הכולל של העיר משתרע על 63.4 קמ"ר, כשהוא מתחלק באופן הבא: שטח בנוי - 1%, גינון - 3.9%, חקלאות - 9.8%, מים - 19.1%, יער - 52.8%, שונות - 13.4%.

היסטוריה
--------

עוד לפני שהייתה גמונדן לעיר, בשנת 1217, קיבל האזור שלה זכויות מיוחדות. גמונדן הפכה ממבצר לעיר בשנת 1278 והייתה מבוצרת במשך כל ימי הביניים. בשנת 1300 נבנתה בעיר כנסייה. המנהיג הכלכלי והפוליטי של העיר היה "שופט העיר" (Stadtrichter).

בזמן המצור הטורקי השני על וינה ב 1683 קלטה גמונדן פליטים רבים מווינה. בשנת 1862 הפכה גמונדן רשמית לעיר ספא.

פוליטיקה
--------

במועצת העיר ישנם 37 מושבים. ראש העיר היינץ קפפל ממפלגת העם האוסטרית (ÖVP), המכהן בתפקיד מאז 1997. אופן חלוקת המושבים בין המפלגות השונות נכון לבחירות האחרונות שהתקיימו ב-2009 הוא:

* מפלגת העם האוסטרית - 19 מושבים
* המפלגה הסוציאל-דמוקרטית האוסטרית - 8 מושבים
* מפלגת החירות האוסטרית - 5 מושבים
* מפלגת הירוקים האוסטרית - 4 מושבים
* רשימת העיר גמונדן - מושב אחד

ערים תאומות
-----------

**ערים תאומות של גמונדן**
פאנצה**פאנצה**טורנש**טורנש**גמונדן**גמונדן**
גמונדן היא עיר תאומה של הערים הבאות:

* איטליהאיטליה פאנצה, איטליה
* גרמניהגרמניה טורנש, גרמניה

קישורים חיצוניים
----------------

ויקישיתוף מדיה וקבצים בנושא **גמונדן** בוויקישיתוף
* 

* אתר האינטרנט הרשמי של גמונדן
* גמונדן, באתר אנציקלופדיה בריטניקה (באנגלית)
* גמונדן, ברשת החברתית פייסבוק

תמונת פנורמה של גמונדן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565128205171
* GND: 4021376-6
* LCCN: n90660951
* MusicBrainz: b3913828-21ca-431e-9911-3bb233399456
* NKC: ge628674
* VIAF: 152574779
* WorldCat: lccn-n90660951

 |
**מחוז (אובלסט) וליקו טרנובו** (בולגרית: **Област Велико Търново**) הוא אחד מ-28 מחוזות בולגריה. המחוז שוכן במרכז צפונה של בולגריה ובירתו היא העיר וליקו טרנובו. שטח המחוז מהווה 4.2% משטחה של בולגריה וכמות האוכלוסין מהווה 3.6% מכלל אוכלוסייתה. המחוז ככלל והעיר וליקו טרנובו בפרט, הם בעלי חשיבות היסטורית גדולה לבולגרים, שכן שימשו כמרכזה של האימפריה הבולגרית השנייה. חלק מיישובי המחוז ממוקמים על תוואי נהר הדנובה. באזור שורר אקלים ממוזג והטמפרטורה השנתית הממוצעת עומדת על 11.5oc. במחוז ישנן 10 רשויות מקומיות כשהגדולה מביניהן היא הבירה וליקו טרנובו ואחריה העיר גורנה אוריאחוביצה.

כלכלה
-----

החקלאות במחוז מפותחת מאוד ומהווה מגזר מועדף. ישנן מספר חוות לגידול צאן ובקר. כמו כן משופע האזור בקרקע פורייה ועליה מגדלים חיטה, תירס, ענבים וסחלבים לייצוא.

במחוז ישנם מספר יקבים, מפעל לייצור סוכר, מחלבות ומפעלים לעיבוד בשר צאן ובקר, בעיקר בסמיכות לערים טרנובו וגורנה. כמו כן, קיימים מספר מפעלי טקסטיל. 34.4 אחוזים מכוח העבודה מועסק במגזר הייצרני, 12 אחוזים במגזר הקימעונאי, 10 אחוזים במגזר התחבורה וכ-10 אחוזים במיגזר השירותים.

המחוז גם משופע באתרים ארכאולוגיים ונופים שובי עין, המושכים אליהם תיירות פנים וחוץ.

היסטוריה
--------

התיישבות מאורגנת ראשונה בשטח המחוז מתוארכת למאה ה-5 לפני הספירה, עידן הממלכה התראקית. במאה ה-1 הפך האזור לפרובינציה רומית ובהמשך מחוז ביזנטי. ב-1186 הפכה העיר טרנובו לבירת האימפריה הבולגרית השנייה, עד לכיבושה ב-1393 על ידי באיזיט הראשון סולטאן האימפריה העות'מאנית. ב-7 ביולי 1877, במסגרת המלחמה העות'מאנית-רוסית (1877–1878), נכבש האזור על ידי צבא האימפריה הרוסית. במסגרת קונגרס ברלין הוכרה עצמאות בולגריה ובירתה טרנובו ובהמשך הועברה הבירה לסופיה.

קישורים חיצוניים
----------------

ויקישיתוף מדיה וקבצים בנושא **וליקו טרנובו** בוויקישיתוף
* 

* אתר האינטרנט הרשמי של וליקו טרנובו (בבולגרית ובאנגלית)

הערות שוליים
------------

1. ↑  כלכלת מחוז וליקו טרנובו, באתר האינטרנט של המחוז (באנגלית).

| דגל בולגריהדגל בולגריה **מחוזות בולגריה** |
| --- |
| 

|  |  |
| --- | --- |
| בלגואבגרד • בורגס • דובריץ' • גברובו • חאסקובו • קרדז'אלי • קיוסטנדיל • לובץ' • מונטנה • פאזארדז'יק • פרניק • פלבן • פלובדיב • ראזגרד • רוסה • שומן • סיליסטרה • סליבן • סמוליאן • סופיה • העיר סופיה • סטארה זאגורה • טרגובישטה • וארנה • וליקו טרנובו • וידין • וראצה • ימבול |  |

 |

| **רשויות מקומיות וערי מחוז וליקו טרנובו שבבולגריה** |
| --- |
| 

|  |  |
| --- | --- |
| וליקו טרנובו • גורנה אוריאחוביצה • סבישטוב • ליסקובץ • אלנה • סטראז'יצה • פולסקי טרמבש • זלטריצה • סוחינדול • פבליקני | מחוז וליקו טרנובו |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007478089305171
* MusicBrainz: edbde3eb-a302-4a6a-8349-e2501755615d

 |
**וליקה טוריה** (טוריה הגדולה, באוקראינית: **Велика Тур'я**, בפולנית **Tuża Wielka**,ברוסית: **Великая Турья**) הוא כפר במערב אוקראינה, בחבל גליציה ההיסטורי, כ-15 ק"מ מצפון מזרח לעיירה בולחוב וכ-90 ק"מ ממזרח לגבול אוקראינה–פולין. היישוב נוסד ב-1578 ובשנת 2001 התגוררו בו כ-2,500 איש.

יהודים
------

יהודים חיו בכפר שנים רבות, כנראה לפחות מהמאה ה-18 והוא נקרא בפיהם טוז'ה ויילקה (שם הכפר בפולנית). ערב מלחמת העולם השנייה התגוררו בווליקה טוריה מאות משפחות, מתוכן כ-70 משפחות יהודיות שבבעלות רבות מהן היו חנויות (מכולת, בדים, כלי בית, סדקית), ושתי משפחות (של האחים גרול) שבבעלותן היו מנסרות, שסיפקו עצים לנגרים המקומיים ולנגרים בערים הסמוכות. רבות מהמשפחות עסקו גם בחקלאות (עצי פרי, ירקות, חיטה, כוורות, משק חי) ולמשפחות גלס היה מפעל חמאה שמכר את תוצרתו בסביבה וגם במספר ערים מרוחקות, בפולין.

במרכז הכפר היו בית כנסת, מקווה ושוחט שסיפקו את צורכי הקהילה. שם גרו רוב המשפחות היהודיות ושם גם אפו את המצות בחג הפסח. הילדים היהודיים למדו יחד עם ילדי הכפר בבית ספר יסודי אוקראיני מקומי. מכיתה ו' ואילך עברו רוב הילדים ללמוד בבית ספר בעיר סטרי, כ-20 ק"מ מצפון מערב לכפר. רוב המשפחות העסיקו גם מורה פרטי, "רבי", שלימד את הילדים את ה-א"ב העברי מספר תורה. את הטקסט עצמו לימדו ביידיש. כמו יהודים רבים בסביבה גם יהודי וליקה טוריה היו דתיים, אך לא חרדים. רבים מהגברים גילחו את זקנם והלכו בימי חול בלי כיסוי ראש, אך הקפידו על קיום המצוות ובשבתות ובחגים התפללו בבית הכנסת בכפר.

עד 1939 היה האזור שבו נמצא הכפר שייך לפולין. עם פרוץ מלחמת העולם השנייה הגיעו הנאצים קרוב מאוד לכפר, בהתאם להסכם ריבנטרופ–מולוטוב שחילק ביניהן את השליטה במזרח אירופה. מ-1939 ועד 1941 נשלט האזור על ידי ברית המועצות. השליטים החדשים ציוו על סגירת כל העסקים הפרטיים. המפעלים ובתי העסק הגדולים הולאמו ובתי העסק הקטנים נסגרו.

ביוני 1941 הכריזה גרמניה מלחמה על ברית המועצות וכבשה את הכפר. היהודים בכפר חיו דורות רבים בין האוקראינים ועם רובם היחסים היו טובים מאוד. עם זאת, מדי פעם היו התפרצויות אלימות ומעשי שוד, שהתגברו מאוד עם הגעתם של הגרמנים. זמן קצר לאחר השתלטותם על האזור פקדו הגרמנים על כל היהודים בכפרים לעבור לערים ורוב יהודי וליקה טוריה עברו לבולחוב, לסטרי ולדולינה הסמוכות. זה היה סופו של היישוב היהודי בכפר. עד סוף המלחמה שרדו רק שישה יהודים מאלה שחיו בכפר עם פרוץ המלחמה, כולם בני משפחת גלס. איש מהם לא שב לגור בכפר.

קישורים חיצוניים
----------------

ויקישיתוף מדיה וקבצים בנושא **וליקה טוריה** בוויקישיתוף
* תמונות באתר Фото Планета
אן דה מונמורנסי
**אן דה מונמורנסי** (צרפתית: **Anne de Montmorency**; ‏15 במרץ 1493 - 12 בנובמבר 1567) היה מפקד צבא ומדינאי צרפתי. בן לבית מונמורנסי.

חייו
----

נולד בעיירה שאנטיאי שמצפון לפריז לאב שהיה בעל מעמד מיוחד בחצרו של לואי השנים עשר מלך צרפת. היה בן טיפוחיה של המלכה אן מברטאן, אשת המלך, שהעניקה לו את שמה (אן) כשמו הראשון. קיבל את חינוכו בחצר המלכות יחד עם פרנסואה (פרנסואה הראשון מלך צרפת לעתיד).

כאשר פרנסואה הראשון עלה על כס המלוכה (1 בינואר 1515) דה מונמורנסי הפך לדמות חשובה בחצר המלכות. באותה שנה, כאשר המלך השתלט על העיר מילאנו, דה מונמורנסי התלווה אליו כשיצא עם צבאו לאיטליה, והצטיין בקרב מאריניאנו (13 - 14 בספטמבר). ב-1516 נתמנה למושל העיר נובארה שממערב למילאנו. ב-1518 היה אחד מבני הערובה שנשלחו לאנגליה להבטחת פירעון החוב של פרנסואה הראשון להנרי השמיני מלך אנגליה עבור העיר טורנה (כיום בבלגיה). ביוני 1520 היה נוכח ב- "שדה אריג הזהב" שליד העיר קאלה, שם נפגשו שני המלכים ברוב פאר והדר. אחרי כן הופקד על ניהול המשא ומתן בין שתי הממלכות.

ב-1521 ארגן את ההגנה על העיר מזייה, שבגבולה הצפוני של צרפת, נגד צבא האימפריה הרומית הקדושה. באותה שנה פיקד על צבא השכירים השווייצרי שלחם לצד צרפת באיטליה. ב-1522 הובס בקרב ביקוצ'ה בצפון איטליה, אך למרות זאת זכה בתואר "מרשל של צרפת" כאות הוקרה על גבורתו. ב-1524 התלווה שוב לפרנסואה הראשון במערכה לכיבוש מילאנו, אך ב-24 בפברואר 1525 נלקח בשבי למדריד ביחד עם המלך לאחר שצבא המלך הובס בקרב פאביה בידי צבאו של קרל החמישי, קיסר האימפריה הרומית הקדושה. דה מונמורנסי השתתף במשא ומתן שהביא להסכם מדריד ששם קץ למלחמה הראשונה בין פרנסואה הראשון לבין קרל החמישי.

ב-1536 דה מונמורנסי השתתף בהגנה על חבל פרובאנס נגד קרל החמישי שפלש עם צבאו לצרפת, אחרי שפרנסואה הראשון פלש לדוכסות סבויה. ב-1538 נתמנה דה מונמרנסי למפקד העליון של הצבא הצרפתי. הוא ניסה להביא לפשרה בין שני המלכים, אך בהשפעת אן דה פיסלה הדוכסית ד'אטאמפ, שהייתה מאהבתו של פרנסואה הראשון, סר חינו של מונמורנסי בעיני המלך, וב-1541 הוא נאלץ לפרוש מחצר המלכות.

ב-1547 עם מות פרנסואה הראשון, ועם הכתרתו של אנרי השני למלך צרפת, דה מונמורנסי הפך ליד ימינו של המלך החדש. ב-1552 הוא לחם נגד צבא האימפריה הרומית הקדושה בחבל לורן, וכבש את הערים מץ, טול וורדן.אך ב- 10 באוגוסט 1557 נחל מפלה בקרב סן-קנטן ונפל בשבי הספרדים.

במלחמות הדת בצרפת בין הקתולים לבין הפרוטסטנטים היה דה מונמורנסי אחד מאנשי הטראומוויראט הקתולי שכלל גם את פרנסואה הדוכס מגיז ואת סנט אנדרה. דה מונמורנסי נלקח בשבי על ידי הפרוטסטנטים בקרב דרה (19 בדצמבר 1562), אך יחד עם אחיינו גאספאר דה קוליני, שהיה אחד ממנהיגי הפרוטסטנטים, השתתף בשיחות שהובילו להסכם אמבואז בין הצדדים הלוחמים (19 במרץ 1563).

ב-10 בנובמבר 1567 דה מונמורנסי הוביל את צבאו לניצחון על הפרוטסטנטים בקרב סן דני שבו נפצע באופן אנוש, וכעבור יומיים מת מפצעיו בפריז.

למרות היותו קתולי נתן את חסותו לברנר פּאליסי ופעל לשחרורו ממעצר.

קישורים חיצוניים
----------------

ויקישיתוף מדיה וקבצים בנושא **אן דה מונמורנסי** בוויקישיתוף
* אן דה מונמורנסי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb121165804 (data)
* GND: 11899686X
* ISNI: 0000 0001 2118 2438
* LCCN: n89629018
* NLP: A3617029X
* NTA: 070813612
* SNAC: w66d8968
* SUDOC: 029566932
* ULAN: 500322786
* VIAF: 3271276
* WorldCat: lccn-n89629018

 |
**דאודי קבאקה** (1939 קיאמבוגו, אוגנדה - 26 בנובמבר 2001) היה זמר, מלחין, פזמונאי ומפיק קנייתי ממוצא אוגנדי. הוא נודע כיוצר מוזיקת בנגה, סגנון נפוץ במזרח אפריקה. עם שיריו הידועים ביותר נמנים "African Twist","Harambee Harambee ו-"Western Shilo". שירו "Helule Helul" הפך ללהיט בבריטניה בגרסת כיסוי של להקת The Tremoloes.

ביוגרפיה
--------

דאודי קבאקה נולד בקיאמבוגו שבאוגנדה, אז מושבה בריטית, בשנת 1939. בגיל 12 היגר עם משפחתו לקנייה.
בשנת 1954, כשהיה בן 14, התפרסם בשירו Nie Kabaka Naruba שהוקלט על ידי חברת CMS -Capitol Music Stores.
בשנת 1957 סיים את התיכון והתחיל לעבוד בבית מלון ובחברת קייטרינג.
אולם בשנים 1959–1972 פעל קבאקה כמוזיקאי שכיר במסגרת חברת Equator Sound Studio שבבעלות צ'ארלס וורוד (2008-1912) ותזמורתה - The Equator Sound Boys או The Jambo Boys. אמנם וורוד רשם את עצמו כבעל זכויות על השירים והעיבודים של עובדיו, אבל דאג לקידומם והתפתחותם האמנותית. בין השאר הוא שלח את קבאקה ועוד חמישה מוזיקאים שעבדו אצלו ללמוד שנתיים בקונסרבטוריון של ניירובי.
שירו Harambee Harambee (המבוסס על השיר John Brown's body) שיקף את שאיפות העם בקניה שלאחר הדקולוניזציה לבניית מדינה עצמאית ומוצלחת. במשך שנים רבות שיר זה סיים כל מהדורת חדשות ברדיו "קול קניה".
קבאקה שיתף פעולה עם ג'ון נזנזה בשלושה שירים שהיו להיטים של חברת Jambo Records:
Masista, Bachelor Boy ו-Nyumba.
בשנות ה-1970 הקים קבאקה חברת הפקות משלו, African Eagles Records, ואת להקת African Eagles Lupopo בה השתתפו במקור גבריאל אומולו, סילבסטר אודיאמבו ושני מהגרים מזמביה, נאשיל פיצ'ן ופיטר "צוצי" ג'ומה.
באמצע שנות ה-70 הייתה ללהקה זו עדנה והיא ערכה סיורים מוצלחים בזמביה, במלאווי ובאוגנדה.
בשנת 1986 פרסם קבאקה את אלבומו pesa Maradhi Ya Moyo יחד עם Maroon Commandos.
הודות ללהיטים כמו "African Twist" "Bachelor Boy Twist", "Bush Baby Twist" Taita Twist" קבאקה היה נודע באפריקה גם כ"מלך הטוויסט". הוא ביסס את ריקוד הטוויסט המחודש על מקצב קוולה הדרום-אפריקאי.
בשנותיו האחרונות לימד קבאקה במדריך ליצרתיות באמנות באוניברסיטה ג'ומו קניאטה.

כמו כן יחד עם אמנים ותיקים כמו ויליאם פדהילי וג'ורג' אגאדה וג'ון נזנזה ניגן בערבי "Oldies Nite". אחרי מותם של פדהילי ואגאדה ליהק קבאקה הרכב חדש של מוזיקאים צעירים בשם Wazalendo Eagles Band.

דאודי קבאקה נפטר בשנת 2001 והשאיר, לפי ההערכות, 47 ילדים. הוא הובא לקבורה ביישוב מגוריו מוהודו, טריקי, שבמערב קניה. בלווייה ביצעה להקת אוניברסיטת ג'ומו קניאטה את לחניו ושיריו.

פרסים ואותות הוקרה
------------------

* 1993 - זכה לתואר "שגריר תרבות של קניה" מטעם "איחוד רשויות הרדיו והטלוויזיה של אפריקה"
* 1995 - אות להצטיינות מטעם אוניברסיטת ג'ומו קניאטה

קישורים חיצוניים
----------------

* דאודי קבאקה, סרטונים בערוץ היוטיוב
* דאודי קבאקה, באתר MusicBrainz (באנגלית)
* דאודי קבאקה, באתר Yandex.Music (ברוסית)
* דאודי קבאקה, באתר Discogs (באנגלית)
* ביוגרפיה במאמר Daudi Kabaka: King of the Kenyan Twist מאת David Paterson באתר eastafricanmusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: ff6ccaa9-fe02-4492-9bc7-9cc5b620f857

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דאודי קבאקה"**.
**פסטיבל הזיכרון** (באנגלית: **Festival of Remembrance**) הוא אירוע ממלכתי בריטי שנתי, הנערך בלונדון בערב יום הזיכרון הלאומי.

האירוע מתקיים באולם הרויאל אלברט הול בשבת שלפני יום הזיכרון במעמד המלכה, בני משפחת המלוכה, ראש ממשלת בריטניה ושרים בממשלתו. הוא מוקדש להעלאת זכרם של הנופלים במלחמות בריטניה לאורך השנים ולהצדעה לוותיקי הכוחות המזוינים שלה, למשרתים בפועל ולבני משפחותיהם ובפרט לחיילים שנפגעו במהלך שירותם. האירוע, שאורכו כשעתיים, מופק על ידי הלגיון הבריטי המלכותי.

בחלקו הראשון של האירוע מתקיימות בעיקר הופעות של זמרים אזרחיים, להקות ומקהלות השרים שירים מסורתיים. חלקו השני, מעמד הזיכרון (Act of Remembrance), מוקדש לזיכרון הנופלים. הוא נפתח במצעד לתוך האולם של חיילים מזרועות הצי, הצבא וחיל האוויר של בריטניה ומתנדבים של הלגיון הבריטי המלכותי וארגונים אזרחיים נוספים, המתייצבים כולם במסדר. מושרים בו מזמורים ושירים פטריוטיים, נקראות תפילות ונישאת תרועת אבל שלאחריה שתי דקות דומיה. האירוע מסתיים בשירת ההמנון הלאומי הבריטי ובשלוש תרועות הידד למלכה.

האירוע משמש גם להצגת פעילות הסעד של הלגיון הבריטי המלכותי למען חיילי בריטניה וותיקי המלחמה שלה. בשנים האחרונות הוא מתמקד בחיילי בריטניה המשרתים בחזיתות עיראק ואפגניסטן ובבני משפחותיהם.

האירוע כולו מלווה בנגינת ובתהלוכת תזמורות צבאיות ושירי לכת. תכניו הם לרוב הם מאופקים ורציניים, אך לעיתים משולבים בהם רגעים קלילים יותר, המיועדים למשוך קהלים צעירים. סמלו הוא פרח הפרג, שהוא גם סמל הלגיון הבריטי המלכותי וסמל הזיכרון לנופלים בבריטניה כולה. כל הנוכחים באירוע עונדים אותו על דש בגדם ובשיאו, ברגעי הדומיה, נופלים עלי הפרג מתקרת האולם.

האירוע מתקיים פעמיים: המופע הראשון, בשעות אחר הצהריים, פתוח לקהל הרחב. המופע השני, היוקרתי יותר, מתקיים בשעות הערב בנוכחות האורחים רמי המעלה ופתוח רק לחברי הלגיון הבריטי המלכותי. מופע זה משודר בטלוויזיה על ידי רשת ה-BBC.

קישורים חיצוניים
----------------

ויקישיתוף מדיה וקבצים בנושא **פסטיבל הזיכרון** בוויקישיתוף
* 

* אתר האינטרנט הרשמי של פסטיבל הזיכרון
* פסטיבל הזיכרון 2014 באתר הלגיון הבריטי המלכותי
* פסטיבל הזיכרון 2013 באתר ה-BBC
דאוד תורכי במהלך משפטו
**דאוד סמעאן תורכי** (בערבית: **داوود تركي**; 8 באוקטובר 1927 - 8 במרץ 2009) היה משורר ופעיל פוליטי קומוניסטי ערבי-ישראלי. הורשע בבגידה במדינה ב-1972 לאחר שהתגלה כי עמד בראש רשת ריגול וחבלה נרחבת.

ביוגרפיה
--------

תורכי נולד בכפר מע'אר שבגליל ב-1927 למשפחה נוצרית, ובהיותו תינוק עבר עם משפחתו לחיפה, שם גדל. דאוד עבד בחברה בריטית לייבוא ולמד אנגלית וצרפתית. עוד בתקופת המנדט הבריטי, אימץ תורכי עמדות מרקסיסטיות ופלסטיניות-לאומיות, והיה חבר המפלגה הקומוניסטית של פלשתינה. עמדותיו של דאוד תורכי בנושא הפתרון המדיני לסכסוך הישראלי-פלסטיני היו תמיכה בחזון מדינה אחת חילונית ודמוקרטית בכל שטחי פלשתינה-א"י המעניקה שוויון זכויות מוחלט לכל תושביה (יהודים כערבים).

לאחר הקמת מדינת ישראל ב-1948, הצטרף למפלגה הקומוניסטית הישראלית, מק"י, אף שהתנגד לתמיכתה בחלוקת הארץ לשתי מדינות, וכן לנאמנותה העיוורת לברית המועצות. עקב אכזבתו מעמדות מק"י פרש תורכי מן המפלגה, יחד עם קבוצת חברים ערבים מסניף חיפה. ב-1964 הצטרף יחד עם חבריו פורשי מק"י לתנועת מצפן.

בעקבות תמיכתה של מצפן ברשימתו של אורי אבנרי, העולם הזה - כוח חדש, בבחירות לכנסת השישית בשנת 1965, החליט דאוד לפרוש מן התנועה, כיוון שמצעה של רשימתו של אבנרי לא דגל בשוויון חברתי וכלכלי.

לאחר מלחמת ששת הימים, הקצינו עמדותיו של תורכי, והוא השתכנע שיש צורך בפעולה אלימה כדי לקדם את המטרות שבהן האמין. ב-1968 יצר קשר עם חביב קהוואג'י, פעיל ארגון אל-ארד שגלה לקפריסין. תורכי הקים רשת ענפה של פעילים, שמטרותיה ריגול לטובת אויבותיה של ישראל, מצרים וסוריה, וביצוע מעשי חבלה ביום פקודה. הרשת עמדה בקשרים עם ארגון הפת"ח ועם המודיעין המצרי והסורי, והייתה מאורגנת בעשרה תאים. בין פעיליה היו בדואים וגם ישראלים יהודים, תומכי השמאל הקיצוני, ובהם אודי אדיב. הרשת העבירה מידע מודיעיני לידי סוריה, ואנשיה אגרו כלי נשק ואמצעי חבלה והתאמנו בנשק. תורכי, יחד עם אדיב וחברים אחרים ברשת, המשיך במקביל בפעילות פוליטית גלויה במסגרת "החזית האדומה", פלג מאואיסטי שהתפצל ב-1971 מארגון מאבק.

הרשת הייתה נתונה למעקב השב"כ מאז 1970. ב-1972 נעצר תורכי יחד עם 60 פעילים נוספים, וב-1973 נידון ל-17 שנות מאסר. הוא שוחרר ב-1985 במסגרת עסקת ג'יבריל. לאחר שחרורו, התפרסם ספר שירים שכתב בכלא, "רוח המאבק" (ريح الجهاد), וכן ספר זכרונותיו.

לאחר שחרורו, ועד לפטירתו, שב תורכי להתגורר בשכונת ואדי ניסנאס בחיפה.

ראו גם
------

* ריגול בקרב ערביי ישראל

קישורים חיצוניים
----------------

ויקישיתוף מדיה וקבצים בנושא **דאוד תורכי** בוויקישיתוף
* עקיבא אור, מהפכה ברוטאלית(הקישור אינו פעיל), אתר הגדה השמאלית (במת שמאל)
* חשיפת רשת החבלה שהנהיג דאוד תורכי, אתר השב"כ
* דוד מרחב, רשימת זיכרונות לאחר מותו של דאוד תורכי

הערות שוליים
------------

1. ↑  תמצית תולדות מצפן, אתר "מצפן"
2. ↑  אלה מרגלים מסוכנים, מעריב, 2 באפריל 1974

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007450623405171
* VIAF: 97148874636049622104
* WorldCat: viaf-97148874636049622104

 |